Lav et referat af nedenstående tekst:

Tekst:
Nordjyderne har tilsyneladende fået rejselysten tilbage efter en lang periode med coronarestriktioner. Flyene er i disse dage proppet med forventningsfulde folk i feriestemning - i Aalborg Lufthavn havde man både fredag og søndag 6000 passagerer. Det ligner niveauet fra før corona, fortæller direktør Niels Hemmingsen: - Sammenlignet med 2019 ser vi nogenlunde samme niveau, hvilket er rigtig postivt. Og det har også været en god start på dagen i dag, siger han. Tyrkiet hitter Og i forhold til, hvor turen går hen er en ny destination kommet med på hitlisten over nordjydernes påskerejser, efter Corendon Airlines havde første direkte afgang til Antalya fra Aalborg Lufthavn søndag aften: - Vi ser en meget stærk udvikling på Tyrkiet, som startede op i går, forklarer Niels Hemmingsen. Og overordnet set er det dels charterrejser og dels storbyferier, de proppede fly i disse dage går til. - Vi har rejser helt ned til Gran Canaria, der kører, det græske øhav, eller også er det storbydestinationer som London, Rom, Paris via Amsterdam og så videre, siger direktøren og tilføjer: - Så er der dem, der tager ned til deres anden bolig i Malaga eller Mallorca - det ser vi også meget af. Rejselyst ovenpå corona Lufthavnsdirektøren glæder sig i den grad over, at der igen er gang i ferierejserne fra Nordjylland. - Vi ser jo det der positive opløft efter corona. Folk vil gerne afsted, siger Niels Hemmingsen. Og det er både de spontane og planlagte rejser, der bliver booket. - Nogle har bestilt billetterne i god tid, og så er der dem, der er kommet her til sidst og har sagt: "Nu skal vi bare afsted", siger Niels Hemmingsen. Og selvom vejrudsigten lover solskin i Danmark, så ser rejselysten ud til at fortsætte i løbet af påsken. I hvert fald forventer direktøren flere rejsende i løbet af ugen. Hør mere om nordjydernes rejselyst i interviewet her:

Referat:
Det er især charterferier og storbyferier, nordjyderne tager på i disse dage.